Bestyrelsesmøde 3. oktober 2024 Hvidovre Sejlklub Suset.

Deltagere:

Ulrik Larsen (ref)

Steen Larsen

Arvid Andersen

Thomas Westh

Hasse Schønweller

Hans Henrik Andersen

Ronnie Andersen

Osama Hamza

Afbud: Stig Pedersen

I forlængelse af aftale fra tidligere bestyrelsesmøde var vores revisor (Jimmy) kommet forbi for at drøfte regnskabsprincipper med os. Der har været forskellige spørgsmål om opstilling af regnskabet, mellemregninger mellem sejlklub og havn.

Klubben har 3 regnskaber:

* Havnen
* Klubben
* Bamses Legat

Rent juridisk er der dog kun en selvstændig enhed (Suset), som er en skattefri forening

Det har været nævnt af flere, at det er svært at forstå og gennemskue mellemregninger mellem klubben og havnen.

I forhold til kommunen skal vi aflevere et regnskab for havnen. Her skal opstilles indtægter og udgifter.

Klubben er ikke skattepligtig, men er momsregisteret.

Der var drøftelser om at regnskabet kunne simplificeres.

Mellemregninger mellem havn og klub bør udgå, og der bør igangsættes et arbejde for at opstillet et nyt princip for præsentation af regnskabet til det kommende år. Dette var der enighed om.

Der var drøftelse af tankanlæg og værdien af brændstof. Tankanlægget er bogført med salg og køb. Begge dele bør fremgå.

Herefter forlod Jimmy mødet.

Osama har udkast til 2024 regnskab (udgifter og indtægter) til mødet i dec.

Der blev også drøftet hvor tit regnskabet/status skulle gennemgås på bestyrelsesmøder. Det kunne være optimalt at orientere om regnskabet en gang i kvartalet. Det bør fremgå af referatet hver gang.

Det kunne tilpasses i en ændring til vedtægterne som lige nu indeholder en lidt ”diffus” formulering af dette. Osama og Steen laver et forslag til vedtægtsændring til næste generalforsamling.

Status havn:

CG Jensen har vundet den sidste entreprise med indermole og slæbested. Projektet starter op nu og forventes klar i maj. Det er pt. uklart om slæbestedet bliver klar til primo maj hvor både skal i vandet. Der er bla. udfordringer med levering af træ.

Vi har aftalt af skinner i slæbested sløjfes og der bliver lavet en ny betonrampe. Der støbes ligeledes nyt fundament til havnekranen.

Den nuværende slæbevogn i slæbestedet skal faktisk CE-godkendes og det forventer vi ikke er muligt. Ligeledes har den kun været brugt meget lidt de senere år.

Der er er kran til salg i Roskilde. Den kan tilsvarende løfte 2,5 tons. Og er lidt højere. Hans Henrik og Brian indhenter priser m.m. og kigger nærmere på den inden det endelig afklares om det er en bedre mulighed ift. at renovere den nuværende. Kan købes for 20.000 kr. Hertil kommer transport m.m. Nærmere info følger.

Ulrik giver Connie besked om slæbested og kran.

Arvid havde undersøgt muligheder for løsninger til at tilgodese de personer der har udfordringer med at komme til og fra bådene. En fornuftigt forslag er en flydebro langs indermolen kombineret med ”mellembroer”. Dette vil skabe gode adgangsforhold. Der var indhentet en overslagspris på ca. 350.000 kr. for sådan en løsning.

Det skal i givet fald drøftes med kommunen, herunder finansiering. Der skal også findes ud af kriterier for hvem der skal have disse pladser tilbudt.

Der var ros til et godt arbejde.

**Aktiviteter**

Juletræsfest 7 dec. kl. 14-16. Tilmeldingsfrist 1. dec. – egenbetaling på 75 kr. pr. barn

Nytårskur 1. jan. kl 12 – suppe m.m er klar.

Frivilligfest planlægges d. 1 eller 8 feb. endelig dato kommer snarest.

**Evt.**

Søren fra Tømrerskolen vil gerne lave borde-bænkesæt til udearealerne til en billig penge . Dette sættes i gang.

GDPR oversigt er efterspurgt af kommunen. Der er kommet en ny oversigt fra kommunen som skal ajourføres. Ulrik gennemgår denne og opdaterer.

Det er uklart hvorfor vores telefonregning er så stor. Osama sender bilag regninger til Hans Henrik og Lene som ser på hvilke numre m.m der er aftaler for.